Document ID: /roh_data/filtered/fineweb-2-filterrobots_roh.jsonl.gz/40485

Da mintga dretg banc da fanestra svizzer straglischa in gerani en colurs da la bandiera svizra. Ma savevas Vus ch’il gerani sco flur svizra par excellence è oriundamain in migrant african?
In’autra abitanta dals bancs fanestra è la negla engiadinaisa – unica mo en colur rosa sco il fil da pitg a crusch. Il fil datti strusch pli e las neglas, savevas Vus, che quellas n’èn betg be bellas, ma er custaivlas e ch’ellas vegnan perquai subvenziunadas en l'Engiadina Bassa?
Ed er en l'Engiadina Bassa, a Ramosch per esser pli exact, creschan sin banc da fanestra er chalzers. Vus crajais betg? Geabain, en sasez creschan ils sempervivs, ma quels effectivamain en chalzers da muntogna.
Ma uss basta – u sche Vus preferis en la lingua da las flurs, per dir cun il papaver selvadi: «Ins ha da savair cura ch’igl è meglier da taschair.»